En vestjysk minkavler er mandag ved Retten i Holstebro idømt to måneders betinget fængsel for at have haft 126 mink på sin ejendom i Thyholm i december 2021. Den betingede dom er med vilkår om 80 timers samfundstjeneste. Derudover skal et selskab, den 56-årige mand er direktør for, betale en bøde på 100.000 kroner. Afsløringen fandt sted som et kontrolbesøg under covid-19-pandemiens tredje bølge. Her fandt man, at påbudet om, at alle danske mink skulle aflives på grund af smitterisiko, ikke blev efterlevet. Det oplyste Ekstra Bladet . Den tiltalte har ifølge Ekstra Bladet forklaret, at minkene ikke var hans egne, men i stedet blot nogle, som han holdt for andre. Derimod har chefen for Fødevarestyrelsens veterinærrejsehold udtalt, at man vurderede, at minkene blev holdt med henblik på erhvervsmæssig opdræt. - Minkene, som vi fandt i dag, blev alle holdt i almindelige minkbure. Det er derfor vores vurdering, at minkene blev holdt med henblik på erhvervsmæssig opdræt og dermed ulovligt.

Referat:
En minkavler blev i december afsløret i at holde 126 ulovlige mink. Nu straffes han med en betinget fængselsdom og bøde.